НАЦРТ

ЗАКОН О ИЗМЕНАМА И ДОПУНАМА ЗАКОНА О ТУРИЗМУ

Члан 1.

У Закону о туризму („Службени гласник РС”, бр. 36/2009, 88/2010, 99/2011 - др. закон и 93/2012) у члану 3. после тачке 6) додаје се тачка 6а) који гласи:

„6а) представник на туристичкој дестинацији јесте физичко лице, које на основу закљученог уговора са организатором туристичког путовања пружа туристима обавештења и упутства у вези са реализацијом програма путовања и обавља друге активности у циљу заштите интереса туриста;”

У тачки 12а) после речи: „организовање” и запете, додаје се реч: „нуђење” и запета.

У тачки 14) број: „75” замењује се бројем: „80”

После тачке 14) додаје се тачка 14а) која гласи:

„14а) *туристичка делатност*  јесте пружање услуга туристичких агенција, услуга туристичких професија и пружање других услуга уобичајених у туристичком промету;”

После тачке 15) додаје се тач. 15а) и 15б) које гласе:

„15а) *дестинацијска менаџмент организација* је привредно друштво или друго правно лице основана са циљем управљања туристичком дестинацијом (планирање, организовање, контрола и вођење ), чији оснивачи могу да буду из јавног и приватног сектора.

15б) *туристички кластер* је секторска или географска концентрација, међусобно повезаних привредних субјеката, других правних лица или физичких лица, у циљу повезивања заједничких потреба и јачања конкурентности.”

У тачки 20) речи: „по унапред утврђеном програму” и запета, бришу се.

После тачке 25) дадају се тач. 25а) и 25б) које гласе:

„25а) *туристичко путовање на упит* јесте туристичко путовање припремљено на захтев путника као комбинација две или више туристичких услуга (превоз, смештај и друге туристичке услуге) у трајању дужем од 24 сата или у краћем трајању ако укључује једно ноћење, које туристичка агенција продаје по јединственој цени;

25б) туристичка сигнализација су одговарајући симболи и знаци, као и симболи и знаци туристичке саобраћајне сигнализације, којим се обележава туристичка атракција и садржај туристичке понуде;”

У тачки 27) после речи: „напитака” запета и речи: „као и припремање и достављање хране корисницима за потрошњу на другом месту” бришу се.

Члан 2.

У члану 7. став 3. после тачке 11) додаје се тачка и запета и нова тачка 12) која гласи: „ акциони план”.

У ставу 5. број: „10” замењује се речју: „најмање” и бројем: „ 5”.

Члан 3.

У члану 11. речи: „ и то: градски одмори, кружна путовања, пословни туризам, здравствени туризам, планински и језерски туризам, наутички туризам, манифестације, конгреси и други догађаји, рурални туризам и специјални интереси” бришу се.

Члан 4.

У члану 14. после става 6. додаје се нов став 7. који гласи:

„Управљање туристичким простором може се поверити и дестинацијској менаџмент организацији, у којој је један од оснивача јавно предузеће, односно Република Србија, аутономна покрајина, општина, град или Град Београд и у коме је капитал тог оснивача већински.”

Члан 5.

Члан 24. мења се и гласи:

„Послове из члана 23. овог закона може да обавља привредно друштво које је регистровано у регистру привредних субјеката за обављање делатности које испуњава услове за обављање те делатности у смислу закона којим се уређује правни положај привредних субјеката, када му надлежни орган повери обављање тих послова.”

Члан 6.

У члану 27. после тачке 5) додаје се тачка и запета и нова тачка 6) која гласи:

„6) подстицање унапређења туристичког промета домаћих туриста и организованог туристичког промета страних туриста.”

Члан 7.

У члану 28. став 4. речи: „ става 1. овог” бришу се, а после речи: „члана” додају се речи: „ 27. тач. 1) до 5)”.

После става 4. додаје се нови став 5. који гласи:

„Влада ближе прописује начин доделе, услове и висину, као и коришћење средстава из члана 27. тачка 6) ”.

Члан 8.

У члану 29. после става 2. додаје се нов став 3. који гласи:

„Туристичке организације регије врше координацију и усмеравање рада туристичких кластера на свом подручју и воде евиденцију туристичких кластера.”

Члан 9.

У члану 33. тач. 5) и 6) мењају се и гласе:

„5) истраживања тржишта у области туризма;

6) обезбеђивања иноформативно-пропагандног материјала којим се промовишу туристичке вредности Србије (штампане публикације, аудио и видео промотивни материјал, он лине средства промоције - интернет презентација, друштвене мреже и пратеће дигиталне активности, сувенири итд.); ”

У тачки 12) реч: „утврђивања” замењује се речима: „учешће у утврђивању”.

После тачке 12) додаје се нова тачка 12а) која гласи:

„12а) израде, учешћа у изради и реализације домаћих и међународних пројеката из области туризма;”

Тачка 13) мења се и гласи:

„13) друге активности у складу са законом, оснивачким актом и статутом.”

Члан 10.

У члану 35. став 3. после тачке 5) додаје се нова тачка 5а) која гласи:

„ 5а) доноси правилник о раду”.

Члан 11.

У члану 37. став 2. после речи: „ ТОС-а” и запете додају се речи: „доноси правилник о организацији и систематизацији радних места” и запета.

После става 2. додаје се нов став 3. који гласи:

„ Директор ТОС-амора да:

1) зна један страни језик;

2) има најмање високу стручну спрему туристичког, економског или другог друштвеног смера, односно основне академске студије;

3) има радно искуство у туристичкој делатности у трајању од три године. ”

Члан 12.

У члану 38. мења се и гласи:

„ За територију аутономне покрајине може се основати туристичка организација аутономне покрајине која:

1) доноси годишњи програм и планове промотивних активности у складу са стратегијским маркетинг планом, плановима и програмима тос-а;

2) координира активности привредних и других субјеката у вези са промоцијом туризма на територији аутономне покрајине;

3) прикупља све врсте туристичких информација ради обавештавања јавности;

4) обезбеђује информативно-пропагандни материјал којим се промовишу туристичке вредности аутономне покрајине (штампане публикације, аудио и видео промотивни материјал, он лине средства промоције - интернет презентација, друштвене мреже и пратеће дигиталне активности, сувенири итд.);

5) предузима активности на изради, учешћу у изради и реализацији домаћих и међународних пројеката из области туризма

6) предузима друге активности у складу са законом, оснивачким актом и статутом.

Директор Туристичке организације аутономне покрајинемора да:

1) зна један страни језик;

2) има најмање високу стручну спрему туристичког, економског или другог друштвеног смера, односно основне академске студије;

3) има радно искуство у туристичкој делатности у трајању од три године.”

Члан 13.

У члану 39. мења се и гласи:

„За територију јединице локалне самоуправе може се основати туристичка организација или обављање тих послова поверити другом правном лицу.

Туристичка организација јединице локалне самоуправе обавља послове:

1) промоције туризма јединице локалне самоуправе;

2) координирања активности и сарадње између привредних и других субјеката у туризму који непосредно и посредно делују на унапређењу и промоцији туризма;

3) доношења годишњег програма и плана промотивних активности у складу са стратегијским маркетинг планом, плановима и програмима тос-а;

4) обезбеђивања и унапређивање информативно-пропагандног материјала којим се промовишу туристичке вредности јединице локалне самоуправе (штампане публикације, аудио и видео промотивни материјал, он лине средства промоције - интернет презентација, друштвене мреже и пратеће дигиталне активности, сувенири итд.);

5) прикупљања и објављивања информација о целокупној туристичкој понуди на својој територији, као и друге послове од значаја за промоцију туризма;

6) организовања и учешћа у организацији туристичких, научних, стручних, спортских, културних и других скупова и манифестација;

7) организовања туристичко-информативних центара (за прихват туриста, пружање бесплатних информација туристима, прикупљање података за потребе информисања туриста, упознавање туриста са квалитетом туристичке понуде, упознавање надлежних органа са притужбама туриста и др.);

8) управљача туристичког простора;

9) посредовања у пружању услуга у домаћој радиности;

10) подстицања реализације програма изградње туристичке инфраструктуре и уређења простора;

11) израде, учешћа у изради, као и реализације домаћих и међународних пројеката из области туризма;

12) друге активности у складу са законом, оснивачким актом и статутом.

Директор туристичке организације локалне самоуправе мора да:

1) зна један страни језик;

2) има најмање високу стручну спрему туристичког, економског или другог друштвеног смера, односно основне академске студије;

3) има радно искуство у туристичкој делатности у трајању од три године.”

Члан 14.

У члану 41. став 2. мења се и гласи:

„Јединица локалне самоуправе стара се о месту постављања и начину истицања туристичке сигнализације у складу са законом.”

У ставу 3. после речи: „садржину” додаје се запета и реч: „услове”.

Члан 15.

Члан 42. мења се и гласи:

„Туристичка агенција обавља делатност организовања, понуде, продаје и реализовања туристичких путовања, излета и пружање других услуга уобичајених у туристичком промету, у складу са овим законом и прописима донетим на основу овог закона.

Делатност из става 1. овог члана може да обавља привредно друштво, друго правно лице, предузетник или огранак страног правног лица ако је регистровано у одговарајућем регистру.

Удружење које обавља делатност из става 1 овог члана дужно је да ту делатност упише у одговарајући регистар.

У периоду прекида обављања делатности предузетник не може да обавља делатност из става 1. овог члана.

Ако лице из става 2. овог члана обавља туристичку делатност у седишту, али не као претежну делатност, дужно је да за делатност туристичке агенције образује и у одговарајућем регистру региструју огранак, односно простор ван пословног седишта или да на други начин образује одговарајућу организациону јединицу која се евидентира у регистру туризма.

Ако лице из става 2. овог члана обавља делатност туристичке агенције ван седишта, дужна је да за ту делатност у сваком пословном простору, односно месту пословања образује огранак, односно простор ван пословног седишта, који се региструје у одговарајућем регистру и евидентира у регистру туризма.”

Члан 16.

У члану 43. после тачке 1а) додаје се тачка 1б) која гласи:

„1б) понуде и продаје туристичка путовања из тачке 1);”

У тачки 3) после речи: „трансфер” запета и реч: „транспорт” бришу се.

Члан 17.

Члан 45. мења се и гласи:

„Туристичка агенција је дужна да:

1) у свим пословима поступа са пажњом доброг привредника;

2) нуди и продаје програме путовања који су припремљени на основу закљученог уговора са трећим лицима којима је поверио извршење услуга из тог програма путовања;

3) у случају отказа путовање путницима у законском року изврши повраћај уплаћених средстава;

4) обезбеди смештај путника за све време трајања уговореног путовања;

5) обезбеди повратак путника на одредиште;

6) се стара да путници не буду неоправдано задржани на путовању дуже него што је предвиђено програмом путовања;

7) ангажује током целог путовања најмање једног туристичког пратиоца или туристичког водича за туристичку групу, а по превозном средству којим се обавља услуга превоза;

8) ако на дестинацији нису ангажована лица из тачке 7) овог члана ангажује представника на туристичкој дестинацији који испуњава услове из члана 99 овог закона;

9) евидентира на прописан начин уговоре закључене са трећим лицима којима је поверено извршење услуга из програма путовања,уговоре о посредовању, друге уговоре у вези са обављањем туристичке делатности и другу пратећу документацију;

10) дневно води евиденцију продатих туристичких путовања на прописан начин;

11) на улазу у седиште видно истакне пословно име и седиште, а на улазу у огранак односно издвојени посебан простор пословно име, седиште и назив или ознаку огранка односно издвојеног посебног простора;

12) на улазу у седиште, односно огранак истакне радно време и да се у свом пословању придржава прописаног радног времена;

13) у сваком пословном простору, односно месту пословања у ком обавља делатност туристичких агенција мора да држи решење о регистрацији односно уверење о евиденцији у регистру туризма;

14) објави услове, садржај и цену сваке појединачне услуге (визирање, резервације, излети и остало) коју пружа и придржава се тих услова, садржаја и цена;

15) изда потврду о путовању, прописани рачун, карту или други документ са бројем којим се потврђује пријем уплате;

16) сваку промену регистрованог податка о седишту и огранку, односно простору ван пословног седишта пријави одговарајућем регистру и регистру туризма у року од 15 дана.

Министар прописује облик, садржину и начин вођења евиденције уговора из става 1. тачка 9) овог члана и евиденције продатих туристичких путовања.”

Члан 18.

У члану 46. став 1. после речи: „добити” додаје се запета и речи: „само на територији Републике Србије.”

После става 1. додаје се нов став 2. који гласи:

„Изузетно, лица из става 1. овог члана могу само за своје чланове, односно кориснике, у складу са својим статутом, без сврхе стицања добити организовати туристичко путовање или излет у иностранству које може бити у трајању до три дана укључујући највише два ноћење.”

Ст. 2. и 3. постају нови ст. 3. и 4.

У новим ст. 3. и 4. после речи: „ из става 1.” додаје се везник: „и”, број: „2” и тачка.

Члан 19.

У члану 52. став 1. речи: „организатору путовања” замењују се речима: „привредном друштву, другом правном лицу, предузетнику или огранку страног правног лица:”

У тачки 3) после речи: „коме” додају се речи: „у претходних 36 месеци”.

Тачка 6) мења се и гласи:

„6) који има прописану гаранцију путовања.”

Члан 20.

Члан 55. мења се и гласи:

„Лиценца се одузима организатору путовања ако:

1) у периоду важења лиценце престане да испуњава услове из члана 52. тач. 2), 5) и 6);

2) поступи супротно члану 45. став 1. тач. 2) до 6);

3) наступе теже последице по здравље путника због пропуста организатора путовања.

Лиценца се одузима решењем које доноси министар и које се доставља регистру туризма.

На основу решења из става 2. овог члана, Регистратор туризма брише организатора путовања из Регистра туризма без доношења посебног акта.

Решење из става 2. овог члана коначно је.

Након одузимања лиценце организатор путовања може да реализује само претходно уговорена путовања ако је за та путовања обезбеђена прописана гаранција и ако се путник са тим сагласи .”

Члан 21.

У члану 56. став 5. после речи: „путовања” додаје се запета и речи: „програм путовања и потврда о путовању” и запета.

У ставу 6. после тачке 6) додаје се нова тачка 6а) која гласи:

„податке о броју ноћења, врсти и броју услуга и укупном броју дана туристичког путовања;”

У тачки 7) брише се запета и реч: „карактеристике”.

У ставу 7. после речи: услова путовања” везник „и” замењује се запетом, а после речи: „програма путовања” додају се речи: „ и потврде о путовању”.

После става 8. додају се нови ставови 9,10. и 11. који гласе:

„Потврда о путовању мора да садржи податке о гаранцији путовања са подацима потребним за њено активирање, као и податке о лицу овлашћеном за пријем рекламација за време трајања туристичког путовања (име и презиме, контакт телефон, е-маил адреса и др.).

Организатор путовања дужан је да за све време трајања туристичког путовања омогући путнику једноставан и приступачан начин обраћања лицу овлашћеном за пријем рекламација.

Организатор путовања може да продаје туристичко путовање преко посредника са којим има закључен уговор о посредовању.”

Члан 22.

У члану 57. став 2. речи: „ставио приговор” замењују се речима: „изјавио рекламацију”, а после речи: „у року од” додају се речи: „месец дана од дана настанка неправилности или”.

После става 2. додаје се нов став 3. који гласи:

„Организатор путовања је дужан да без одлагања отклони свако одступање од уговореног туристичког путовања, односно да најкасније у року од осам дана од дана пријема рекламације писаним или електронским путем одговори путнику на изјављену рекламацију.”

Досадашњи став 3. постаје став 4.

У новом ставу 4. речи: „основаног приговора” замењују се речима: „основане рекламације”.

Члан 23.

Члан 58. мења се и гласи:

„Пре отпочињања обављања делатности посредник је дужан да се региструје у Регистар туризма.

На захтев привредног друштва, другог правног лица, предузетника или огранка страног правног лица  Регистратор туризма издаје решење о регистрацији у Регистар туризма, које нарочито садржи: пуно пословно име, матични број и седиште.

Регистровани подаци се објављују на интернет страници Агенције за привредне регистре истог дана када је донето решење о регистрацији.

Посредник је дужан да  у сваком пословном простору, односно месту пословања у ком обавља делатност   држи решење о упису у одговарајући регистар, као и решење из става 2. овог члана.

Против одлуке Регистратора може се изјавити жалба министру у року од 30 дана од дана објављивања одлуке.

Посредник који нуди на продају и продаје туристичко путовање организатора путовања дужан је да у програму путовања и потврди о путовању назначи својство у коме наступа, број лиценце организатора путовања и да путнику уручи непосредно или електронским путем, истовремено са издавањем потврде о путовању, програм и опште услове путовања организатора путовања.

Посредник нуди и продаје само туристичка путовања организатора путовања са којим има закључен посреднички уговор о путовању.

Посредник је дужан да нуди и продаје туристичка путовања под истим условима као и организатор путовања.”

Члан 24.

Члан 59. мења се и гласи:

„Угоститељ обавља делатност пружања услуга смештаја, припремања и услуживања хране, пића и напитака, у складу са овим законом и прописима донетим на основу овог закона.

Делатност из става 1 овог члана може да обавља привредно друштво, друго правно лице, предузетник, огранак страног правног лица ако је регистровано у одговарајућем регистру.

Удружење које обавља делатност из става 1 овог члана дужно је да ту делатност упише у одговарајући регистар.

У периоду прекида обављања делатности предузетник не може да обавља делатност из става 1. овог члана.

Ако лице из става 2. овог члана обавља угоститељску делатност у седишту, али не као претежну делатност, дужно је да за угоститељску делатност образује и у одговарајућем регистру региструју огранак, односно простор ван пословног седишта или да на други начин образује одговарајућу организациону јединицу која се евидентира у регистру туризма.

Ако лице из става 2. овог члана обавља угоститељску делатност ван седишта, дужан је да за ту делатност у сваком пословном простору, односно месту пословања образује огранак, односно простор ван пословног седишта, који се региструје у одговарајућем регистру и евидентира у регистру туризма.

Поједине угоститељске услуге могу пружати и физичка лица, под условима прописаним овим законом и прописима донетим на основу овог закона.”

Члан 25.

У члану 62. став 1. тачка 1) после речи: „објекта” запета и речи: „као и радно време и да га се придржава у свом пословању” замењују се речима: „према претежној врсти услуга који се у њему пружају”.

После тачке 1) додаје се нова тачка 1а) која гласи:

„1а) на улазу у угоститељски објекат видно истакне радно време и да се у свом пословању придржава прописаног радног времена;”

У тачки 4) после речи: „прописаним” додају се речи: „минимално техничким и санитарно-хигијенским условима, као и”.

После тачке 4) додаје се нова тачка 4а) која гласи:

„4а) угоститељски објекат уреди и опреми уређајима за одвођење дима, паре и мириса и других штетних емисија, ради спречавања њиховог ширења у околину;”

У тачки 5) после речи: „врсту” додаје се запета и речи: „а код објеката из члана 68. ст. 1. и 6.”

У тачки 9) реч: „квалитету” брише се.

У тачки 10) после речи: „уредно” додају се речи: „на прописан начин”.

Члан 26.

У члану 67. став 1. тачка 3) брише се.

У ставу 3. после речи: „хране” додају се речи „кетеринг објекат” и запета.

Ст. 4. и 6. бришу се, а досадашњи став 5. постаје став 4.

Члан 27.

У члану 68. став 7. речи: „односно физичког лица” бришу се.

Члан 28.

Члан 72. мења се и гласи:

„Угоститељ може да пружа туристима угоститељске услуге смештаја, припремања и услуживање исхране и пића у угоститељском објекту домаће радиности (кућа, апартман и соба).

Делатност из става 1. овог члана може да обавља лице из члана 59. ст. 2. и 7.

Лице из става 2 овог члана дужно је да пре отпочињања обављања делатности у објектима домаће радиности прибави акт којим се објекат домаће радиности разврстава у одговарајућу категорију.

Физичко лице може да пружа туристима угоститељске услуге смештаја, припремања и услуживања оброка у кући, апартману и соби чији је власник у објектима смештајних капацитета до 30 лежајева.”

Члан 29.

У члану 76. додају се нови ст. 1, 2 и 3. који гласе:

„Угоститељ може да пружа туристима угоститељске услуге смештаја, припремања и услуживање исхране и пића у објекту сеоског туристичког домаћинства.

Делатност из става 1. овог члана може да обавља лице из члана 59. ст. 2. и 7.

Лице из става 2 овог члана дужно је да пре отпочињања обављања делатности у сеоском туристичком домаћинству прибави акт којим се сеоско туристичко домаћинствo разврстава у одговарајућу категорију.”

Досадашњи ст. 1, 2, 3 и 4. постају ст. 4,5, 6 и 7.

После новог става 7. додаје се нови ст. 8. и 9. који гласе:

„Физичко лице може у оквиру сеоског туристичког домаћинства, да пружа угоститељске услуге смештаја на отвореном у привремено постављеној опреми за камповање за највише 20 гостију.

Простор, односно земљиште из става 8. овог члана мора да испуњава прописане минималне техничке и санитарно-хигијенске услове.”

Члан 30.

У члану 79. после става 2. додаје се нов став 3. који гласи:

„Јединица локалне самоуправе ближе уређује техничке услове за уређење и опремање угоститељског објекта у зависности од начина услуживања и врсте услуга које се претежно пружају у угоститељском објекту, а који се односе на уређење и опремање уређајима за одвођење дима, паре и мириса, као и других штетних емисија.”

Члан 31.

Члан 80. мења се гласи:

„Наутичка делатност пружања услуга у прихватним и пловним објектима наутичког туризма, као и пружање других услуга за потребе наутичког туризма обавља се у складу са овим законом и прописима донетим на основу овог закона.

Делатност из става 1 овог члана може да обавља привредно друштво, друго правно лице, предузетник или огранак страног правног лица ако је регистровано у одговарајућем регистру.

Удружење које обавља делатност из става 1 овог члана дужно је да ту делатност упише у одговарајући регистар.

У периоду прекида обављања делатности предузетник не може да обавља делатност из става 1. овог члана.

Ако лице из става 2. овог члана обавља наутичку делатност у седишту, али не као претежну делатност, дужно је да за наутичку делатност образује и у одговарајућем регистру региструју огранак, односно простор ван пословног седишта или да на други начин образује одговарајућу организациону јединицу која се евидентира у регистру туризма.

Ако лице из става 2. овог члана обавља наутичку делатност ван седишта, дужан је да за ту делатност у сваком пословном простору, односно месту пословања образује огранак, односно простор ван пословног седишта, који се региструје у одговарајућем регистру и евидентира у регистру туризма.”

Члан 32.

У члану 82. речи: „организовање спортских мотонаутичких активности на води и” бришу се.

Члан 33.

У члану 84. тачка 1) запета и речи: „као и радно време и да га се придржава у свом пословању” бришу се.

После тачке 1) додаје се нова тачка 1а) која гласи:

„1а) на улазу у објекат наутичког туризма видно истакне радно време и да се у свом пословању придржава прописаног радног времена;”

У тачки 6) после речи: „врсту” додаје се запета и речи: „а код објеката из члана 85. став 1.”

Члан 34.

У члану 89. став 3. после тачке 2) додаје се нова тачка 2а) која гласи:

„2а) ловачки дом;”

Став 4. мења се и гласи:

„Ловачка вила, као објекат ловног туризма разврстава се у категорију у складу са стандардима прописаним за ту врсту објеката и пружалац ловнотуристичких услуга је дужан да пре отпочињања обављања ловнотуристичке делатности у објекту ловног туризма - ловачка вила прибави акт којим се тај објекат разврстава у одговарајућу категорију.”

Члан 35.

У члану 90. став 1. речи: „организовање лова” и тачка и запета бришу се.

Члан 36.

У члану 92. тачка 1) запета и речи: „као и радно време и да га се придржава у свом пословању” бришу се.

После тачке 1а) додаје се тачка 1б) која гласи:

„1б) на улазу у објекат ловног туризма видно истакне радно време и да се у свом пословању придржава прописаног радног времена;”

У тачки 5) после речи: „врсту” додаје се запета и речи: „а код објеката из члана 89. став 4.”

Члан 37.

У глави VIII Услуге у туризму, поднаслов 1.1. замењује се новимподнасловом 1.1.гласи: „услуге туристичког водича, локалног туристичког водича, туристичког пратиоца, туристичког аниматора и представника на туристичкој дестинацији.”

Члан 38.

Члан 94. мења се и гласи:

„Туристички водич, локални туристички водич и туристички пратилац је држављанин Републике Србије и мора да има положен стручни испит за туристичког водича, локалног туристичког водича, односно туристичког пратиоца у складу са овим законом.

Лице које има положен стручни испит за туристичког водича може да обавља и послове туристичког пратиоца.

Туристички водич, туристички пратилац и локални туристички водич при пружању услуга мора да има код себе важећу легитимацију и да носе ознаку на прописан начин.

Стручни испит за туристичког водича и туристичког пратиоца полаже се пред комисијом коју образује министар.

Трошкове полагања стручног испита из става 1. овог члана, као и трошкове израде лиценце, легитимације и ознаке сноси лице које полаже стручни испит.

Министарство издаје лиценцу о положеном стручном испиту за туристичког водича, односно за туристичког пратиоца, као и легитимацију и ознаку.

Лиценца из става 6. овог члана доставља се регистру туризма ради евидентирања.”

Члан 39.

У члану 95. став 1. после речи: „пратиоца” запета и речи: „туристичког аниматора” бришу се, док се речи: „ ст.2. и 8.” замењују речима: „ став 1.”, а речи: „ и члана 98. став 1.” бришу се.

У ставу 2. после речи: „пратиоца” запета и речи: „туристичког аниматора” бришу се, док се речи: „ ст.2. и 8.” замењују речима: „ став 1.”, а речи: „ и члана 98. став 1.” бришу се.

Члан 40.

Члан 97. мења се и гласи:

„Министар уз сагласност министра финансија прописује програм и начин полагања стручног испита за туристичког водича и туристичког пратиоца, услове које кандидат мора да испуни, висину таксе за полагање, као и износ накнаде за рад чланова комисије из члана 94 став 4.

Министар прописује облик и садржину лиценце, легитимације и ознаке туристичког водича и туристичког пратиоца, као и начин и услове издавања и рокове важења.”

Члан 41.

Члан 98. мења се и гласи:

„Стручни испит за локалног туристичког водича може да полаже оно лице које има положен стручни испит за туристичког водича.

Надлежни орган јединице локалне самоуправе, на предлог туристичке организације општине, односно града, а по претходно прибављеном мишљењу министарства, прописује програм и начин полагања стручног испита за локалног туристичког водича.

Стручни испит за локалног водича полаже се пред комисијом коју образује надлежни орган јединице локалне самоуправе који издаје лиценцу о положеном стручном испиту за локалног туристичког водича, као и легитимацију и ознаку.

Надлежни орган јединице локалне самоуправе води евиденцију локалних туристичких водича, као поверени посао и дужан је да регистру туризма ради евидентирања достави евиденцију у штампаној или електронској форми најкасније до 15. јануара за претходну годину.

Надлежни орган јединице локалне самоуправедужан је да достави министарству копију издате лиценце из става 5. овог члана у року од 15 дана од дана њеног издавања.

Надлежни орган јединице локалне самоуправе прописује облик и садржину лиценце, легитимације и ознаке локалног туристичког водича и утврђује висину трошкова полагања стручног испита.”

Члан 42.

Члан 99. мења се и гласи:

„Туристички аниматор и представник на туристичкој дестинацији мора да:

1) има најмање средње образовање у четворогодишњем трајању;

2) зна српски језик;

3) зна један страни језик.”

Члан 43.

Члан 100. брише се.

Члан 44.

После члана 101. додаје се 101а који гласи:

„Пружалац услуга из члана 101. ст. 1. и 2. овог закона дужан је да:

1) на улазу у простор у коме обавља делатност видно истакне пословно име и седиште;

2) на улазу у простор у коме обавља делатност видно истакне радно време и да се у свом пословању придржава прописаног радног времена;

3) у сваком пословном простору, односно месту пословања у ком обавља обавља делатност држи решење о упису у одговарајући регистар и уверење о евидентирању у регистру туризма;

4) у сваком пословном простору, односно месту пословања истакне цене услуга које пружа и да се придржава истакнутих, односно објављених цена;

5) за сваку пружену услугу изда прописан рачун;

6) обавља делатност са пажњом доброг привредника.”

Члан 45.

У члану 107. речи:

„као и да наведе основ ослобађања од плаћања или умањења износа боравишне таксе” и запета бришу се.

Члан 46.

После члана 109. додаје се члан 109а који гласи:

„Члан 109 а.

Средства од наплаћене боравишне таксе користе се и за финансирање активности у вези са израдом, учешћем у изради, као и реализацијом домаћих и међународних пројеката из области туризма.”

Члан 47.

Члан 114. мења се и гласи:

„Влада на предлог министарства посебним актом утврђује приоритетну туристичку дестинацију, зоне, локације и категорије објеката у местима за одмор и туристичким местима у приоритетним туристичким дестинацијама.

Акт из става 1. овог члана нарочито садржи попис туристичких локација, као и начин процене усаглашености категорисаних угоститељских објеката за смештај и објеката наутичког туризма.

Привредна друштва, предузетници, власници и корисници угоститељског објекта за смештај и објекта наутичког туризма неодговарајуће намене и категорије из става 1. овог члана у приоритетним туристичким дестинацијама дужни су да обезбеде категорију и намену објеката у складу са актом владе из става 1. овог члана.

Јединица локалне самоуправе која је проглашена за приоритетну туристичку дестинацију својим актом утврђује рокове усаглашавања са актом из става 1. овог члана , висину пенала и начин наплате.

Ако лице из става 2. овог члана не поступи у прописаном року надлежни орган јединице локалне самоуправе доноси решење којим за то лице утврђује обавезу плаћања пенала на годишњем нивоу у прописаној висини.”

Члан 48.

Члан 115. мења се и гласи:

„Средства од наплаћених пенала приход су буџета јединице локалне самоуправе на чијој територији се налази објекат из члана 114. става 3.

Средства од наплаћених пенала користе се за финансирање активности из члана 109. и 109а овог закона.”

Члан 49.

У члану 117. став 3. тачка 17) брише се.

У ставу 5. речи: „осим коначног решења из члана 114. став 3. овог закона” и запета бришу се.

Члан 50.

У члану 117а став 2. после речи:„водича” запета се замењује везником:„и”, а речи:„туристичких аниматора” бришу се.

Члан 51.

У члану 118. став 6. замењује се новим ставом 6. који гласи:

„Инспекцијски надзор над применом овог закона врши јединица локалне самоуправе преко овлашћених инспектора у делу којим се уређује:

1. обављање угоститељске делатности у објектима домаће радиности и сеоском туристичком домаћинству, за које није издато решење о разврставању у категорију или није закључен уговор из члана 74. став 1. и члана 77. став 1.;
2. истицање и придржавање прописаног радног времена;
3. испуњеност услова угоститељског објекта у погледу прописане опреме за одвођење дима, паре и мириса и других штетних емисија;
4. наплата и уплата боравишне таксе;
5. испуњеност услова и рокова усаглашености угоститељских објеката са актом из члана 114. ст. 1. и 4. овог закона.”

После става 6. додаје се нов став 7. који гласи:

„Послове из става 6. овог члана јединица локалне самоуправе обавља као поверени посао.”

Досадашњи став 6. постаје став 7.

У новом ставу 7. речи: „из ст. 3, 4. и 5. овог члана” бришу се.

Члан 52.

Члан 120. мења се и гласи:

„У вршењу инспекцијског надзора туристички инспектор има право и дужност да:

1) проверава да ли су испуњени прописани услови за обављање делатности и пружање услуга уређених овим законом;

2) врши проверу тачности података из захтева за разврставање угоститељског објекта у категорију у погледу испуњености услова;

3) врши проверу пружања услуга у објектима у погледу придржавања прописаних стандарда за одобрену категорију;

4) утврђује идентитет запослених код привредних друштава, предузетника или огранка другог домаћег или страног правног лица, као и физичких лица која обављају делатност и пружају услуге уређене овим законом увидом у личну исправу или другу јавну исправу са фотографијом;

5) прегледа просторије у којима се обавља делатност и пружају услуге, уговоре, евиденције, исправе и другу документацију потребну за утврђивање законитости пословања привредних друштава, предузетника или огранка другог домаћег или страног правног лица, као и физичких лица која обављају делатност и пружају услуге уређене овим законом;

6) врши увид у периодични извештај за одређени период и пресек стања фискалне касе;

7) захтева судски налог за претрес стамбеног или пратећег простора код сазнања да се у том простору обавља делатност или пружа услуга у случају када се власник или корисник противи вршењу инспекцијског надзора;

8) захтева асистенцију полиције, ако основано процени да је то потребно према приликама одређеног случаја;

9) да предузме и друге прописане мере предвиђене законом.”

Члан 53.

После члана 120. додаје се нови поднаслов: „1а) Права и дужности овлашћеног инспектора јединице локалне самоуправе” и члан 120а. који гласи:

„Члан 120а

У вршењу инспекцијског надзора овлашћени инспектор јединице локалне самоуправе има право и дужност да:

1. утврђује идентитет запослених код привредних друштава, предузетника,  другог правног лица или страног правног лица, која обављају делатност и пружају услуге уређене овим законом, увидом у личну исправу или другу јавну исправу са фотографијом;
2. утврђује идентитет лица које обавља угоститељску делатност у објектима домаће радиности и сеоском туристичком домаћинству увидом у личну исправу или другу јавну исправу са фотографијом;
3. врши увид у уговоре из члана 74. став 1. и члана 77. став 1.
4. врши проверу издатог решења о разврставању у категорију објеката из тачке 1) овог члана, као и уговора из члана 74. став 1. ;
5. врши проверу наплате и уплате боравишне таксе;
6. прегледа просторије у којима се обавља угоститељска делатност у делу прописане опреме за одвођење дима, паре и мириса и других штетних емисија;
7. врши проверу истицања и придржавања прописаног радног времена;
8. врши проверу испуњености услова и рокова усаглашености угоститељских објеката са актом из члана 114. ст. 1. и 4. овог закона;
9. захтева судски налог за претрес стамбеног или пратећег простора код сазнања да се у том простору обавља делатност или пружају услуге  у случају када се власник или корисник простора противи вршењу инспекцијског надзора;
10. захтева асистенцију полиције ако основано процени да је то потребно према приликама одређеног случаја;
11. покреће поступак утврђивања обавезе плаћања пенала из члана 114.  овог закона;
12. да предузме и друге прописане мере предвиђене законом.”

Члан 54.

Члан 121. мења се и гласи:

„Туристички инспектор је овлашћен да:

1) привремено забрани обављање делатности правном и физичком лицу које обавља туристичку делатност, угоститељску делатност, наутичку делатност или ловнотуристичку делатност и које пружа услуге а није регистровао привредну делатност у одговарајући регистар;

2) привремено забрани привредном друштву, другом правном лицу, предузетнику и огранаку страног правног лица обављање послова из члана 43. тач. 1) ~~и~~ 1а) и 1б) овог закона организатору путовања који обавља послове без лиценце или која престане да испуњава услове на основу којих је издата лиценца;

3) привремено забрани рад привредном друштву, другом правном лицу, предузетнику и огранаку страног правног лица обављање делатности у врсти из члану 68. став 1., члану 85. став. 1.и члану 89. став 4., који послују без одређене категорије;

4) привремено забрани обављање делатности правном лицу, привредном друштву, предузетнику или огранку страног правног лица односно физичком лицу у случајевима када се туристичком инспектору онемогући вршење послова надзора;

5) наложи да се врати износ који је више наплаћен у односу на истакнуте, односно уговорене цене;

6) изда прекршајни налог;

7) поднесе пријаву надлежном органу за учињено кривично дело или привредни преступ, односно поднесе захтев за покретање прекршајног поступка;

8) поднесе предлог за одузимање лиценце.

туристички инспектор доноси решење о привременој забрани обављања делатности до испуњења законом прописаних услова.”

Члан 55.

После члана 121. додаје се нови поднаслов: „2а) Овлашћења инспектора јединице локалне самоуправе” и члан 121а. који гласи:

„Члан 121а

Инспектор јединице локалне самоуправе је овлашћен да:

1. привремено забрани пружање угоститељских услуга у објектима домаће радиности и сеоском туристичком домаћинству ако објекат није разврстан у категорију;
2. привремено забрани угоститељу обављање угоститељске делатности у случају када се инспектору онемогући вршење послова надзора;
3. изда прекршајни налог;
4. поднесе пријаву надлежном органу из члана 114. став 5. ради утврђивања обавезе плаћања пенала;
5. поднесе пријаву надлежном органу за учињено кривично дело или привредни преступ, односно поднесе захтев за покретање прекршајног поступка;

инспектор једници локалне самоуправе доноси решење о привременој забрани обављања делатноси до испуњења законом прописаних услова.”

Члан 56.

У члану 122. ст. 1. и 2. реч: „туристички” замењује се речју: „овлашћени”.

Члан 57.

Члан 123. мења се и гласи:

„Против решења туристичког инспектора може се изјавити жалба министру у року од осам дана од дана достављања решења.

Против решења овлашћеног инспектора јединице локалне самоуправе може се изјавити жалба општинском односно градском већу у року од осам дана од дана достављања решења.

Жалба на решења из чл. 1. и 2. овог члана не одлаже извршење решења.”

Члан 58.

Члан 124. мења се и гласи:

„Новчаном казном од 120.000 до 800.000 динара казниће се за прекршај правно лице ако:

1. нуди и продаје програме путовања који нису припремљени на основу закљученог уговора са трећим лицима којима је поверио извршење услуга из тог програма путовања (члан 45. став 1. тачка 2);
2. у случају отказа путовање путницима у законском року не изврши повраћај уплаћених средстава (члан 45. став 1. тачка 3);
3. не обезбеди смештај путника за све време трајања уговореног путовања путовања (члан 45. став 1. тачка 4);
4. не обезбеди повратак путника на одредиште (члан 45. став 1. тачка 5);
5. путници буду неоправдано задржани на путовању дуже него што је предвиђено програмом путовања (члан 45. став 1. тачка 6);
6. не евидентира на прописан начин уговоре закључене са трећим лицима којима је поверено извршење услуга из програма путовања,уговоре о посредовању, друге уговоре у вези са обављањем туристичке делатности и другу пратећу документацију (члан 45. став 1. тачка 9);
7. обавља послове организатора путовања без лиценце (члан 51. став 1);
8. ако гаранцију путовања нема за све време важења лиценце (члан 53. став 4);

9) ако се гаранцијом путовања ограничавају права на накнаду у складу са овим законом (члан 53. став 5);

1. поступи супротно члану 55 став 5.;
2. ако се пре отпочињања делатности не региструје у регистру туризма (члан 58. став 1.);
3. нуди и продаје туристичка путовања организатора путовања са којим нема закључен посреднички уговор о путовању (члан 58. став 7);
4. поступи супротно одредбама члана 60. став 2.;
5. угоститељски објекат не уреди и опреми уређајима за одвођење дима, паре и мириса и других штетних емисија, ради спречавања њиховог ширења у околину (члан 62. став 1 тачка 4а);
6. обавља угоститељску делатност у хотелу, мотелу, туристичком насељу, кампу, пансиону, објектима домаће радиности и сеоског туристичког домаћинства, наутичку делатност у марини или ловнотуристичку делатност у ловачкој вили, а да му није надлежни орган одредио категорију или ове делатности обавља у категорији која му није одређена решењем надлежног органа (члан 69. ст. 1. и 2, члан 72. став 3, члан 76. став 3, члан 85. став 2. и члан 89. став ~~4~~. ).

За прекршај из става 1. овог члана казниће се и одговорно лице у правном лицу новчаном казном од 15.000 до 30.000 динара.

За прекршај из става 1. овог члана казниће се предузетник новчаном казном од 100.000 до 500.000 динара.”

Члан 59.

Члан 125. мења се и гласи:

„Новчаном казном од 100.000 до 450.000 динара казниће се за прекршај правно лице ако:

1. у периоду прекида обављања делатности обавља делатност из члана 42 став4, члана 59 став 4. и члана 80 став 4. ;
2. не ангажује најмање једног туристичког пратиоца или туристичког водича на начин из члана 45. став 1. тачка 7);
3. не ангажује представника на туристичкој ако на дестинацији нису ангажована лица из члана 45. став 1. тачке 7) овог закона (члан 45. став 1. тачка 8);

4) не упише делатност у одговарајући регистар (члан 42 став3, члан 59 став 3. члан 80 став 3) ;

5) поступи супротно члану 42 став 4, члану 59 став 4. и члану 80 став 4.;

6) обавља делатност туристичких агенција, угоститељску, наутичку или ловнотуристичку делатност у објектима и просторијама које не испуњавају услове за обављање тих делатности (члан 49. став 1, члан 62. став 1. тачка 4), члан 65. став 1, члан 73 став 2, 76 ст. 7 и 9, члан 83. и члан 91);

7) обавља делатност туристичких агенција, односно послове организовања туристичких путовања или угоститељску делатност у објектима који се категоришу, а нема запослена лица која испуњавају услове из чл. 50. и 70.;

8) не утврди опште услове путовања и програм путовања у писаној форми (штампаној или електронској) у складу са овим законом и законом којим се уређују облигациони односи (члан 56. ст. 1. и 3);

9) ако потврда о путовању не садржи прописане податке ((члан 56. став 9) ;

10) ако путнику не омогући једноставан и приступачан начин обраћања лицу овлашћеном за пријем рекламација за све време трајања туристичког путовања (члан 56 став 10.) ;

11) ако продаје туристичко путовање преко посредника са којим нема закључен уговор о посредовању (члан 56 став 12.) ;

12) се не придржава утврђених општих услова путовања и програма путовања (члан 56. став 2) осим ако је у договору са путником реално понудило или вратило реалну разлику између уговорене цене путовања и цене стварно пружених услуга обухваћених програмом путовања (члан 57. став 2);

13) путнику не врати уплаћена средстава за отказано путовање у року из члана 57. став 4 (члан 57. став 1);

14) ако у року из члана 57. став 4 путнику не врати разлику између уговорене цене путовања и цене путовања снижене сразмерно неизвршењу или непотпуном извршењу услуга, у случајевима и под условима из члана 57 став 2. ;

15) не поступи на начин из члана 57 став 3. ;

16) поступи супротно одредбама члана 58. ст. 6. и 8. ;

17) у угоститељском објекту, објекту наутичког туризма и објекту ловног туризма не одржава просторије и опрему и не пружа услуге према прописаним стандардима за врсту и категорију објекта у коме обавља делатност (члан 62. став 1. тачка 4), члан 84. став 1. тачка 5) и члан 92. став 1. тачка 4);

18) у року за који је донето решење одступи од стандарда на основу кога су хотел, мотел, туристичко насеље, камп, пансион, марина и ловачка кућа разврстани у категорију, а није поднело захтев за разврставање објекта у нижу категорију (члан 69. став 3, члан 86. став 4. и члан 89 став 8);

19) приликом пружања услуге изнајмљивања возила, користи возила која не испуњавају прописане услове (члан 102. став 1);

20) не поступи по решењу инспектора (чл. 121. , 121а и 122).

За прекршај из става 1. овог члана казниће се и одговорно лице у правном лицу новчаном казном од 10.000 до 25.000 динара.

За прекршај из става 1. овог члана казниће се предузетник новчаном казном од 100.000 до 350.000 динара.”

Члан 60.

Члан 126. мења се и гласи:

„Новчаном казном од 100.000 до 250.000 динара казниће се за прекршај правно лице ако:

1. није регистровано односно евидентирано у складу са законом којим се уређује регистрација привредне делатности и овим законом. (чл. 42, 59, 80, 88. и члан 101. став 4, 5. и 6);
2. не образује и у одговарајућем регистру региструје огранак, односно простор ван пословног седишта или да на други начин образује одговарајућу организациону јединицу која се евидентира у регистру туризма (члан 42 ст. 5 и 6, члан 59 ст. 5 и 6. члан 80 ст. 5 и 6., члан 88 ст. 2 и 3. и члан 101 ст.5. и 6.) ;
3. у свим пословима не поступа са пажњом доброг привредника (члан 45. став 1. тачка 1, члан 62. став 1. тачка 12), члан 84. став 1. тачка 9), члан 92. став 1. тачка 8) и члана 101а тачка 6);
4. поступа супротно члану 46;
5. утврђени општи услови путовања и програм путовања не садрже све прописане елементе (члан 56. ст. 4. и 6);
6. текст општих услова путовања, програм путовања и потврда о путовању није штампан словним знацима и бројевима на начин из члану 56. став 5. ;
7. у писаном, говорном или визуелном јавном оглашавању не користи тачно врсту или категорију објекта која му је одређена актом надлежног органа (члан 62. став 1. тачка 5), члан 84. став 1. тачка 6) и члан 92. став 1. тачка 5);
8. у угоститељском објекту за смештај не води евиденцију гостију или је не води дневно и уредно на прописан начин (члан 62. став 1. тачка 10);
9. пружа угоститељске услуге супротно члану 64. ст. 2, и члану 65. ст. 2.;
10. не стави на располагање кориснику важеће бродско сведочанство, односно пловидбену дозволу потписану и оверену од овлашћеног лица (члан 84. став 1. тачка 3);
11. поступа супротно одредбама члана 68. став 9, члана 86. став 6. и члана 89. став 10;
12. за пружање услуга туристичких водича, туристичког пратиоца, и локалног туристичког водича не ангажује лице које има положен стручни испит (члан 95. став 2);
13. не испуњава услове из члана 102. став 2;

За прекршај из става 1. овог члана казниће се и одговорно лице у правном лицу новчаном казном од 5.000 до 10.000 динара.

За прекршај из става 1. овог члана казниће се предузетник новчаном казном од 80.000 до 200.000 динара.”

Члан 61.

Члан 127. мења се и гласи:

„Новчаном казном од 30.000 до 150.000 динара казниће се за прекршај физичко лице ако:

1. обавља делатнот која није регистрована на начин прописан чланом 42 став 2, 59. став 2, 80. став 2, 88 став 1 и 101. став 4.
2. обавља угоститељску делатност у објектима који не испуњавају прописане минимално техничке санитарно-хигијенске услове (члан 73. став 2 и 76 став 7.);
3. поступи супротно члану 72 став 4;
4. поступи супротно члану члану 76 став 6;
5. простор, односно земљиште из члана 76 става 8 не испуњава прописане минималне техничке и санитарно-хигијенске услове (члан 76. став 9.)
6. пружа услуге туристичког водича, локалног туристичког водича и туристичког пратиоца, а нема положен стручни испит (члан 94. ст.1)
7. не поступи по решењу инспектора (чл. 121. 121а и 122).”

Члан 62.

Члан 128. мења се и гласи:

„Новчаном казном у износу од 50.000 динара казниће се за прекршај правно лице ако:

1. издвојено обрачунава или наплаћује појединачне услуге једног истог туристичког путовања (члан 44. став 2);
2. не води дневно евиденцију продатих туристичких путовања на прописан начин (члан 45. став 1. тачка 10);
3. не уручи путнику непосредно или електронским путем опште услове путовања и програм путовања истовремено са издавањем потврде о путовању (члан 56. став 7);
4. поступа супротно члану 62. став 1. тачка 6);
5. се не придржава истакнутих, односно објављених цена (члан 62. став 1. тачка 7), члан 84. став 1. тачка 7). члан 92. став 1. тачка 6) и члана 101а тачка 4);
6. за сваку пружену услугу не изда прописан рачун (члан 62. став 1. тачка 8), члан 84. став 1. тачка 8),члан 92. став 1. тачка 7 и члана 101а тачка 5).

За прекршај из става 1. овог члана казниће се и одговорно лице у правном лицу новчаном казном у износу од 10.000 динара.

За прекршај из става 1. овог члана казниће се и предузетник новчаном казном у износу од 40.000 динара.”

Члан 63.

Члан 129. мења се и гласи:

„Новчаном казном у износу од 30.000 динара казниће се за прекршај правно лице ако:

1. у свим пословима не поступа са пажњом доброг привредника (члан 45. став 1. тачка 1, члан 62. став 1. тачка 12), члан 84. став 1. тачка 9), члан 92. став 1. тачка 8) и члана 101а тачка 6);
2. представник на туристичкој дестинацији не испуњава услове из члана 99 овог закона (члан 45. став 1. тачка 8);
3. на улазу у седиште туристичке агенције не истакне видно пословно име и седиште, а на улазу у огранак односно издвојени посебан простор пословно име, седиште и назив или ознаку огранка односно издвојеног посебног простора (члан 45. став 1. тачка 11);
4. на улазу у седиште, односно огранак не истакне радно време и у свом пословању се не придржава прописаног радног времена (члан 45 став 1. тачка 12), члан 62 став1. тачка 1а), члан 84 тачка 1а), члан 92 став 1. тачка 1б) и члан 101а тачка 2).
5. не држи решење о регистрацији привредне делатности у одговарајућем регистру, као и акт о регистрацији односно евиденцији у регистру туризма (члан 45. став 1. тачка 13), члан 58. став 4, члан 62. став 1. тачка 3), члан 64. став 3, члан 65. став 3, члан 84. став 1. тачка 4), члан 92. став 1. тачка 2) и члана 101а тачка 3);
6. не објави услове, садржај и цену сваке појединачне услуге коју пружа и не придржава се тих услова, садржаја и цена (члан 45. став 1. тачка 14);
7. не пријави у року од 15 дана регистрационом органу и регистру туризма сваку промену регистрованог податка о седишту и огранку, односно простору ван пословног седишта (члан 45. тачка 16).
8. на улазу у угоститељски објекат, објекат наутичког туризма, објекат ловног туризма и простор пружаоца услуга изнајмљивања возила не истакне видно пословно име и седиште (члан 62. став 1. тачка 1), члан 84. став 1. тачка 1), члан 92. став 1. тачка 1) и члана 101а тачка 1);
9. на улазу у угоститељски објекат, објекат наутичког туризма, односно објекат ловног туризма не истакне назив и врсту (члан 62. став 1. тачка 1), члан 84. став 1. тачка 1) и члан 92. став 1. тачка 1) ;
10. на улазу у угоститељски објекат, објекат наутичког туризма и објекат ловног туризма не истакне видно ознаку категорије односно посебног стандарда утврђеног решењем надлежног органа (члан 62. став 1. тачка 2), члан 84. став 1. тачка 2) и члан 92. став 1. тач. 1а) и 3).
11. не утврди нормативе хране и пића које услужује и на захтев корисника услуга не омогући увид у те нормативе, као и ако услуге не пружа у одговарајућој количини и према тим нормативима (члан 62. став 1. тачка 9);
12. не утврди кућни ред у свим објектима за смештај и не истакне га на рецепцији, а изводе из кућног реда не истакне у свим смештајним јединицама (члан 62. став 1. тачка 11);
13. не пријави период пословања регистру туризма (члан 63. став 3);
14. пружа услуге смештаја и исхране супротно члану 89. ст. 1. и 2.;
15. поступа супротно члану 67. став 4, члану, члану 86. став 5. и члану 89. став 9;
16. давалац смештаја не наплати боравишну таксу истовремено са услугом смештаја (члан 106. став 2);
17. давалац смештаја у рачуну за услугу смештаја не искаже посебно износ боравишне таксе (члан 107);
18. давалац смештаја не уплати средства боравишне таксе надлежном органу у прописаном року (члан 108).

За прекршај из става 1. овог члана казниће се и одговорно лице у правном лицу новчаном казном у износу од 8.000 динара.

За прекршај из става 1. овог члана казниће се и предузетник новчаном казном у износу од 30.000 динара.”

Члан 64.

После члана 129. додају се нови чл. 129а и 129б који гласе:

„Члан 129а

Новчаном казном у износу од 10.000 динара казниће се за прекршај физичко лице ако:

1. обавља угоститељску делатност у кући апартману и соби и сеоском туристичком домаћинству, а да није прибављен акт о разврставању у одговарајућу категорију (члан 72 став 3 и члан 76 став 3 );
2. пружа услуге припремања и услуживања хране и пића супротно члану 73. став 1.и 3, и члану 76 ст. 4., 5. и 8.;
3. не обавља угоститељску делатност у кући апартману и соби и сеоском туристичком домаћинству на основу уговора и не достави уговор надлежном органу (члан 74. ст. 1. и 2 и члан 77. ст. 1. и 2);
4. поступи супротно члану 75 став 1.

Члан 129б

Новчаном казном у износу од 5.000 динара казниће се за прекршај физичко лице ако:

туристички водич, локални туристички водич и туристички пратилац нема код себе одговарајућу легитимацију и не носи ознаку на прописан начин (члан 94. став 3.)”

Члан 65.

ТОС, туристичка организација аутономне покрајине и туристичка организација јединице локалне самоуправе дужне су да своје пословање у делу који се односи на услове које треба да испуне директори, ускладе са одредбама овог закона до 1.1.2017. године.

Привредно друштвo, друго правно лицe, предузетник или огранaк страног правног лица дужнo је да своје пословање у делу који се односи на обавезу прибављања решења о регистрацији у Регистар туризма за послове посредника усклади са одредбама овог закона у року од шест месеци од дана доношења овог закона.

Члан 66.

Овај закон ступа на снагу осмог дана од дана објављивања у „Службеном гласнику Републике Србије”.